
M. L. ATSIRADIMAS 


1917 metai matė ne tik Spalio revoliuciją Rusijoje!, bet taip pat 
ir Dievo Motinos apsireiškimą Fatimoje! Romoje Laisvųjų Masonų 
organizacija šventė savo 200-ąjį jubiliejų — visur, kur pažvelgsi, galėjai 
matyti vėliavas ir plakatus, vaizduojančius šv. arkangelą Mykolą, su- 
muštą Liuciferio ir jo trypiamą kojomis. Ilgos procesijos skynėsi kelią 
Amžinojo Miesto gatvėmis Šv. Petro aikštės link. Žygiuotojai dainavo 
šventvagiškas dainas ir nešė vėliavas su tokiu ir panašiais šūkiais: „Šė- 
tonas valdys Vatikane ir popiežius bus jo tarnas" 

"Tuo metu Romoje gyveno ir jaunasis lenkų pranciškonas brolis 
Maksimilijonas Marija Kolbė, Grigaliaus universiteto teologijos studen- 
tas. Jam teko būti tų grėsmingų demonstracijų liudininku. „Ar tai įma- 
noma, - klausė jis savęs, - kad mūsų priešai gali šitaip demonstruoti jėgą, 
grasindami mus užmušti, o mes tuo tarpu sėdime rankas sudėję ir nieko 
nedarome?! Galų gale argi mes neturime daug galingesnių ginklų; argi 
negalime tikėtis viso dangaus, o ypač Immaculata", pagalbos?“ 

Jaunasis brolis meditavo Šventąjį Raštą, Bažnyčios Tėvų, didžių- 
jų marijinių šventųjų, pavyzdžiui, šv. Liudviko-Marijos Grinjono de 
Monforo, mokymą. Jis taip pat mąstė apie Nekaltojo Prasidėjimo do- 
gmą ir apie Dievo Motinos apsireiškimo Lurde reikšmę. Iš tiesų visos 
šios tiesos ir paslaptys reikšmingos ne tik dvasine prasme, jos taip pat 
yra ir ypač praktiškos dėl savo svarbos visos visuomenės gyvenimui. 
„Nesuteptoji Mergelė, visų erezijų nugalėtoja, nesitrauks nuo priešo, 
kuris prieš Ją kelia galvą. Kai Ji ras ištikimų tarnų, paklūstančių Jos įsa- 
kymams, Ji laimės naujų pergalių, didesnių, nei galima įsivaizduoti“ 

1917 m. Roma šventė dar vienas, taip pat Nekaltosios Marijos 
pergalės dienos, metines — staigų žydo Alfonso Ratisbono atsiverti- 


! Organizuorą komunistų — vienos iš masonų atšakų. 


* Nekaltosios, Nesuteptosios Marijos. 


mą į katalikybę, įvykusį 1842 m. dėl malonių, gautų per Stebuklingąjį 
medalikėlį. Dėl šio sutapimo broliui Maksimilijonui kilo mintis įkurti 
Nekaltosios [Marijos] Riteriją ir Jos ženklu pasirinkti Srebuklingą- 
jį medalikėlį. 1917 m. spalio 16 d., praėjus trims dienoms po saulės 
stebuklo Fatimoje, brolis Maksimilijonas, gavęs vyresniojo leidimą, 
kartu su šešiais savo ordino broliais klūpėdamas prie Dievo Motinos 
altoriaus serafiškojoje kolegijoje Romoje, įkūrė Militia Immaculatae — 
Nekaltosios Riteriją (lot. „Militia“ - „kareivija“, „riterija“). 


Šv. Liudvikas-Marija Grinjonas de Monforas, vienas didžiausių marijinių 
šventųjų, kurio raštai ypač įkvėpė šv. Maksimilijoną 


" 


M... ESMĖ 


Militia Immaculatae nėra tradicinė brolija, užsiimanti konkrečia 
veikla, skirta atskirai suinteresuotų žmonių grupei. 

„Tai judėjimas, kuris turėtų patraukti mases ir atitraukti jas nuo 
šėtono. O kai sielos bus laimėtos Nekaltajai, tarp jų atsiras keletas sie- 
lų, kurias bus galima vesti toliau, iki pat pamaldumo aukštumų, netgi 
iki didvyriškumo tarnaujant Dievo Karalystės plitimui per Nekaltąją 
Mariją. Visi religiniai ordinai ir kongregacijos, visi Bažnyčios judėjimai 
taip pat gali priklausyti M. I. Narystė M. I. kiekvieną įgalins visas savo 
jėgas skirti apaštalavimui ir taip pasiekti krikščioniškąją tobulybę savo 
luome, savo pašaukime. M. I. reikia suprasti kaip kažką, esantį aukščiau 
už kitus, o ne apjungiantį; vadinasi, į ją reikėtų žiūrėti ne kaip į vieną 
iš daugelio organizacijų; veikiau ji turėtų įsismelkti į kitų organizacijų 
gelmę“ (Iš laiško, parašyto 1935 m. gruodžio 31 dieną.) 

„M. I. esmė yra priklausymas Nekaltajai Marijai besąlygiškai, ne- 
atšaukiamai, neribotai ir visiškai. Štai kodėl kiekvienas, įstojęs į M. L., 
tampa Jos nuosavybe. Jis priklauso Jėzui taip, kaip Ji priklauso Jėzui, ir 
kuo labiau jis priklauso Jai, tuo labiau priklauso Jėzui. 

M. L. vadina save milizia, riterija, kadangi jai priklausantis neapsiri- 
boja visišku savęs paaukojimu Nekaltajai, bet dar ir bando, kiek leidžia 
jėgos, laimėti Jai kitų širdis, kad jos, kaip ir jis, pasiaukotų Marijai. 

M. I. tikslas yra siekti nusidėjėlių, eretikų, schizmatikų, o ypač lais- 
vųjų masonų, atsivertimo, taip pat visų pašventinimo globojant Nekal- 
tajai Mergelei ir Jai tarpininkaujant“ 

Kun. Maksimilijonas Kolbė išskiria tris M. I. laipsnius priklauso- 
mai nuo jos narių uolumo, gabumų ir luomo. 

„Pirmajame M. L. laipsnyje kiekvienas pasiaukoja Nekaltajai Mari- 
jai ir siekia įgyvendinti Mž/ria tikslus, atsižvelgdamas į savo gyvenimo 
aplinkybes ir protingumo taisykles“ Šis laipsnis yra Riterijos pamatas: 


asmeniniame gyvenime Nekaltosios riteris meldžiasi, aukojasi ir dirba 
kaip kareivis savajame mūšyje. 

„Antrajame M. L. laipsnyje riterių veiklą apibrėžia specialūs statu- 
tai ir programos. Riteriai suvienija savo jėgas, kad greičiau ir efektyviau 
pasiektų paskelbtą tikslą“ Šį laipsnį apibūdina vieningos pastangos ir 
Riterių organizacija, siekianti viešai apaštalauti. Riteriai gali sujungti 
savo jėgas atlikti įvairiems projektams parapijose, vietos religinėse ben- 
druomenėse arba religinio ordino ir kongregacijos lygmenyje. To paties 
amžiaus ar dvasinių interesų riteriai, turintys tokius pat apaštalavimo 
tikslus, gali sudaryti sąjungas. Be to, jau egzistuojančios organizacijos 
(pvz., jaunimo judėjimai, studijų grupės ir t. t.) gali pritarti M. I. idealui 
ir veikti kaip M. I. antrojo laipsnio grupės. 

„Trečiasis M. I. laipsnis reiškia neribotą pasiaukojimą Nekaltajai 
Marijai. Ji gali daryti su mumis viską, ką nori ir kaip nori. Mes visiškai 
priklausome Jai, ir Ji visiškai priklauso mums. Mes viską darome Jai pa- 
dedant, mes gyvename ir dirbame Jos saugomi: Galima sakyti, kad tai 
yra M. I. viršūnė: pasiaukojimo būklė. Riteris tampa tikru Nekaltosios 
Marijos apaštalu ir sutvirtina savo pasiaukojimą, priimdamas vienuoli- 
nius įžadus. 

„Tokiu būdu pirmasis laipsnis apsiriboja individualiąja veikla, 
antrasis — viešuoju ir asmeniniu apaštalavimu, tuo tarpu trečiasis per- 
žengia visas ribas ir siekia herojiškumo“ (Iš laiško, parašyto 1920 m. 
gegužės 25 dieną.) 


M. I. ISTORINIS VYSTYMASIS 


Praėjus vieneriems metams po įkūrimo, M. I. gavo popiežiaus 
Benedikto XV apaštalinį palaiminimą. 1922 m. sausio 2 d. popiežius 
Pijus XI ją patvirtino kaip pamaldžią sąjungą [Pia Uno], o 1927 m. ji 
buvo paaukštinta iki Pja Upio Primaria — tai reiškia, kad M. I. visur 
leidžiama steigti savo skyrius. 

Nuo tada M. I. pasaulyje plito neabejotinai stebuklingu būdu. 
1927 m. tėvas Maksimilijonas įkūrė Nepokalianovą (Nekaltosios 
miestą), kad praktiškai įgyvendintų M. L. trečiąjį laipsnį. Mažas mies- 
telis pradėjo augti nedideliame plote. Praėjus dvylikai metų nuo jo įkū- 
rimo, jame jau gyveno 762 broliai vienuoliai, kurie karštai pasiaukojo 
Švč. Mergelei Marijai, apaštalaudami kiekvienu įmanomu būdu, ypač 
leisdami ir platindami katalikišką spaudą. 

Vienas iš ten leistų vienuolikos periodinių leidinių buvo dienraštis 
(1939 m. jį prenumeravo 250 000 skaitytojų). Ypač populiarus buvo 
mėnesinis žurnalas Rycerz Niepokalanej („Nekaltosios Riteris“), kurio 
lenkiškasis leidimas išeidavo beveik vieno milijono egzempliorių tira- 
žu. Šis žurnalas buvo leidžiamas įvairiomis kalbomis, netgi japoniškai, 
taip pat lotyniškai — dvasininkams. 

1930 m. tėvas Maksimilijonas įkūrė antrąjį „Nekaltosios miestą“ 
Nagasakyje, Japonijoje, kuris stebuklingai išliko per miesto atominį 
bombardavimą 1945 metais. 1960-ųjų metų pradžioje M. I. turėjo 500 
filialų visuose penkiuose žemynuose ir vienijo daugiau nei tris milijo- 
nus narių. 


M.L. PO VATIKANO II SUSIRINKIMO 


Revoliucija, kurią atnešė į Bažnyčią Vatikano II Susirinkimas, ne- 
aplenkė ir M. I. ir radikaliai ją pakeitė. 


1. 


Pavadinimas. Pirmiausia per daug kovingas Mi/i/ia (Riterijos) 
pavadinimas buvo pakeistas į „Nekaltosios misiją“, kad geriau 
atitiktų religinės laisvės ir pacifistinę dvasią. Netrukus prie 
Susirinkimo dvasios buvo pritaikyti ir Įstatai. Naujųjų Įstarų 
citatos buvo paimtos tik iš Vatikano II Susirinkimo tekstų ir 
popiežių Pauliaus VI bei Jono Pauliaus II raštų. Pridėtos tik 
kelios šv. Maksimilijono citatos. 


. Tikslas. Šie pakeisti Įstatai nurodo visiškai naują M. I. tikslą. 


Juose nebeužsimenama apie masonų, eretikų ir kt. atsivertimą. 
Netgi iš trumpos M. I. maldos „O Marija, be gimtosios nuo- 
dėmės pradėtoji..“ buvo išimti jos baigiamieji žodžiai, kuriuos 
pridėjo M. I. įkūrėjas: „ir už visus tuos, kurie nesišaukia Tavo 
pagalbos, ypač už laisvuosius masonus ir už visus, kurie yra Tau 
pavesti“. Įstatuose nebekalbama ir apie sielų atsivertimą, kovą 
su klaida ir pastangas sugrąžinti atkritusius katalikus atgal į 
šventosios Motinos Bažnyčios prieglobstį. Nebėra nė žodžio 
apie šėtoną, didžiausią Nekaltosios Marijos ir sielų priešą, ir 
dėl to logiškai nebeužsimenama nei apie sielų, kurios bet kokia 
kaina turi būti išplėštos iš pragaro nasrų, gelbėjimą. 


„ Esmė. Dar kalbama apie visišką pasiaukojimą Irmaculatai, 


bet tai, kas konkrečiai sudaro tą pasiaukojimą, radikaliai pa- 
keista. Nebėra nė žodžio apie paklusnumą Nekaltosios valiai; 
vietoje apaštalavimo skleidžiant tikrąjį tikėjimą dėmesys su- 
telkiamas į veiklą žmogaus asmens orumui palaikyti ir gyvy- 
bei apsaugoti. 


4. Apie Dievo Motiną. Ji yra pristatoma tik kaip modelis, kuriuo 

reikia sekti. Kita vertus, naujieji Įstatai nuryli tai, ką šv. Mak- 
similijonas vadina „Nekaltojo Prasidėjimo dogmos praktiniu 
pritaikymui“, būtent Jos, kaip visų Dievo malonių (ypač atsiver- 
timo ir pašventinimo malonių) Tarpininkės, aktyvų vaidmenį. 
Ši tiesa po Vatikano II Susirinkimo yra sumenkinama ir patei- 
kiama kaip diskutuotina nuomonė. Šitaip buvo paneigta tai, ką 
M. I. įkūrėjas laikė viso sumanymo pagrindu: „Visas M. I. dar- 
bas yra pagrįstas tiesa, kad Marija yra visų malonių Tarpininkė. 
Jei taip nebūtų, tada visas mūsų darbas ir pastangos neturėtų 
reikšmės“ (konferencija, 1933 m. birželio 6 diena). 


Vienuoliai meldžiasi prie Nekaltosios statulos 


M.L. ATGAIVINIMAS TRADICINĖJE 
KATALIKYBĖJE 


M. L. pagal pradinių Įstatų dvasią ir vadovaujantis jų tekstu buvo 
atgaivinta 2000 m. gegužės 6 d. Šv. Pijaus X kunigų brolijos vyresniojo 
Lenkijoje nutarimu, gavus Brolijos Generalinio Vyresniojo vyskupo 
Bernardo Fellay leidimą, laikantis papildomos jurisdikcijos principų. 
Prancūzijoje M. I. plėtimas buvo patikėtas tradiciniams kapucinų bro- 
liams Morgone. 2002 m. Generalinis Vyresnysis parašė laišką kunigų 
brolijos nariams: „Primygtinai kviečiu jus imtis šios nuostabios apašta- 
liškos iniciatyvos ir ją skleisti. Mes matome, kad ji tobulai derinasi tiek 
su Fatimos žinia, tiek su tuo pamaldžiu pasiaukojimu Švenčiausiajai 
Mergelei, kurio iš mūsų reikalauja mūsų Įstatai: 

Jei kas nors Lietuvoje norėtų įsijungti į M. L, jis gali paprašyti bet 
kurį šv. Pijaus X brolijos kunigą surengti įstojimo ceremoniją. Oficialiai 
„Nekaltosios riteriu“ tampama, kai kunigas pasirašo narystės liudijimą 
ir jis įrašomas į registrą M. I. būstinėje. Jūs galite parašyti į tradicinės 
M. L. būstinę šiuo adresu: 


Przeorat Bractwa sw. Piusa X Kontaktinis adresas Lietuvoje: 
ul. Garncarska 32 Šv. Kazimiero prioratas 
PL-04-886 Warszawa Birutės g. 1 
Poland (Lenkija) 45320 Kaunas 


Numos pojedygery | 28 Mg. (10 A ri 


Iliustracija iš „Nekaltosios Riterio“ titulinio puslapio. Viduryje stovi 
Immaculata, triuškinanti po kojomis gulinčios gyvatės galvą. Ją supa žodžiai: 
„Ji sutrins tau galvą“, „Tu viena nugalėjai visas erezijas visame pasaulyje“. 
Viršuje lenkiškas leidinio „Nekaltosios Riteris“ pavadinimas, jungiantis du 
kalavijus, persmeigusius gyvatės įsikūnijimus šiame pasaulyje. Nugalėti priešai 
vaizduojami kaip knygos; jos parodo, kad mes kaunamės su klaidomis, bet 
mylime klystančius. Tos klaidingos doktrinos yra erezijos ir laisvoji masonerija 
(joms šiandien galima priskirti ir modernizmą bei ekumenizmą). 


AUTENTIŠKI M. I. ĮSTATAI 


„Ji sutriuškins tau galvą“ (Pr 3, 15). 

„Tu viena nugalėjai visas erezijas visame pasaulyje“ (iš Romos bre- 
vijoriaus). 

I. Tikslas: 
Dirbti, kad visi žmonės - nesvarbu, kas jie bebūtų: nusidėjėliai, 
eretikai, schizmatikai, judėjai ir kt., o ypač laisvieji masonai — 
atsiverstų į Dievą; ir kad visi taptų šventi globojant Nekaltajai 
Mergelei bei Jai tarpininkaujant. 

II. Sąlygos: 

1. Visiškai pasiaukoti Nekaltajai Mergelei, laisva valia atiduodant 
Jai save kaip paklusnų ir didžiadvasišką įrankį. 

2. Nešioti Stebuklingąjį medalikėlį. 

III. Priemonės: 

1. Jei įmanoma, kasdien bent kartą sukalbėti trumpą maldą: „O 
Marija, be gimtosios nuodėmės pradėtoji, melski už mus, kurie 
šaukiamės Tavo pagalbos, ypač už laisvuosius masonus ir už vi- 
sus, kurie yra Tau pavesti“ 

2. Atsiradus tinkamai progai naudoti kitas veiksmingas ir do- 
ras priemones žmonėms atversti ir pašventinti, atsižvelgiant į 
kiekvieno turimas priemones, skirtingus luomus ir gyvenimo 
sąlygas. Tai patikima kiekvieno uolumui ir išminčiai. Ypač re- 
komenduojama platinti Stebuklingąjį medalikėlį. 

Pastaba. Šios priemonės yra rekomenduojamos tik kaip pasiūly- 
mai, jos neprivalomos; nė vienos iš jų nevykdymas neužtraukia nuo- 
dėmės, netgi lengvosios. Mūsų pagrindinis siekis yra padėti kuo dides- 
niam sielų skaičiui susivienyti su Švenčiausiąja Jėzaus Širdimi tarpinin- 
kaujant Nekaltajai Marijai. 

Ištrauka iš Įstatų, šv. Maksimilijono parašytų ranka tą dieną, 
kai buvo įkurta M. I. 

ŠV. MAKSIMILIJONO KOLBĖS PASTABOS, 
SKIRTOS M. I. 


Kodėl mes turėtume aisigręžti būtent į Nekaltąją Mariją? 

„Nusidėjėlių atsivertimo negalima pasiekti jokiu kitu būdu - tik 
per Mariją. Dėl savo begalinio gerumo Dievas paskyrė savo Švenčiau- 
siąją Moriną visų savo malonių lobyno saugotoja ir jos yra išliejamos 
pasauliui tik per Ją. Žinoma, mes turime prašyti šių malonių iš paries 
Dievo, bet visada tarpininkaujant Nekaltajai: (Konferencija, 1933 m. 
gegužės 30 diena.) 

Kas yra „visiškas pasiaukojimas“ Jai ? 


„Mes norime visiškai priklausyti Nekaltajai Marijai, kad neliktų 
nieko, priklausančio mums, taip, kad mes būtume sunaikinami Joje, 
tarsi perkeičiami taip, kad mums liktų tik Ji... Taigi taip, kad priklau- 
sytume Jai taip, kaip Ji priklauso Dievui“ (Iš laiško, parašyto 1933 m. 
birželio 12 dieną.) 


Ay visiško pasiaukojimo akto pakanka? 


„Meilė Nekaltajai apima ne vien pasiaukojimo aktą, netgi jei jis 
atliekamas su dideliu užsidegimu, bet taip pat ir daugelio nepriteklių 
prisiėmimą bei nuolatinį darbavimąsi Jos labui“ (Iš laiško, parašyto 
1937 m. vasario 10 dieną.) 


Ar šis pasiaukojimas tikrai neatšaukiamas? 


„Mes turime labai aiškiai išskirti du dalykus: M. I. esmę ir papildo- 
mas savybes. Esminis dalykas yra ne vienokia ar kitokia organizacijos for- 
ma, bet besąlygiškas ir neribotas pasiaukojimas Iynaculatai: meilė Im- 
maculatai, kuri spinduliuoja taip stipriai, kad sielas, esančias šalia mūsų, 
uždega ši liepsna“ (Iš laiško, parašyto 1938 m. gruodžio 13 dieną.) 


Kokį poveikį šis pasiaukojimas daro mūsų veiksmams ir mūsų darbui? 


„Šis pasiaukojimas jokiu būdu nereikalauja, kad mes paliktume 
nuošalyje pasaulį bei savo šeimą ir įstotume į vienuolyną. Ne, žmogus 
gali ir toliau atsidėti visiems savo užsiėmimams, į kuriuos buvo įsitrau- 
kęs atlikdamas savo luomo pareigas. Tačiau dabar jau nebe mes auko- 
jame tuos kasdienius užsiėmimus, bet yzzaculata, kurios nuosavybe 
mes tapome, aukoja juos sau. Ir Ji aukoja juos ne kaip menkus mūsų 
darbelius, kurie pilni visokiausių netobulumų, bet kaip savo pačios 
darbus. Juk mes priklausome Jai su viskuo, kas yra mūsų. Dėl to visa 
mūsų veikla taip pat priklauso Jai. Nesuteptoji Mergelė negali paaukoti 
Dievui nieko, kas yra sutepta ar sugadinta. Jos nekaltosiose rankose 
mūsų netobuli darbai taip pat tampa nekalti, tyri ir dėl to turi daug 
didesnę vertę“ (Iš pirmojo visuotinio laiško vokiečių kalba, parašyto 
1938 m. birželio 10 dieną.) 


Ar mūsų darbai priklauso Nekaltajai Marijai tik tada, kai mes galvoja- 
me apie Ją juos atlikdami? 


„Pasiaukojimo Nekaltajai esmė yra ne nuolatinis galvojimas apie 
Ją, bet veikiau to norėjimas. Taigi siela, kuri yra visiškai užsiėmusi savo 
pareigų atlikimu, nenustoja būti Nekaltosios nuosavybe ir jos mintys, 
žodžiai ir darbai nenustoja priklausyti Nekaltajai, netgi jeigu pats as- 
muo tuo metu ir negalvoja apie tai: (Iš pirmojo visuotinio laiško vo- 
kiečių kalba, parašyto 1938 m. birželio 10 dieną.) 


Kodėl mes turėtume nešioti Stebuklingąjį medalikėlį ir jį platinti ? 


„Šiame darbe, kurį mums skiria M. L., turime naudoti visas įmano- 
mas teisėtas priemones. Tačiau ypač turime pasirinkti tas priemones, 
kurias pati Inimaculata mums duoda, o viena iš jų yra Stebuklingasis 
medalikėlis“ („Nekaltosios Riteris“, 1937 metai.) 

„Dalykime Stebuklingąjį medalikėlį visiems, kam tik galime — 
geriems ir blogiems žmonėms, katalikams ir netikintiems. Nes jei kas 
nors suteiks Jai nors truputį garbės, Ji jo neapleis, bet atves į tikėjimą 
ir atgailą. Dėl to mes turime platinti Jos medalikėlį ir karštai prašyti 

Ją, kad išmelstų mums ir kitiems atsivertimo malonę“ („Nekaltosios 
Riteris“, 1927 m. gruodis.) 


Ar yra kitų apaštalavimo būdų? 


„Mes turime ne tik ginti tikėjimą ir bendradarbiauti sielų išgany- 
mo darbe, bet ir narsiai, pamiršdami save eiti į puolimą ir laimėti sielas 
Irmmaculatai vieną po kitos, pamažu užimdami visus priešakinius pos- 
tus, pasinaudodami leidyklomis, dienraščiais, periodiniais leidiniais, 
knygomis, spaudos agentūromis, radijo stotimis, meno ir literatūros 
institutais, teatrais, filmais, teisinėmis institucijomis. Trumpai tariant, 
mes turime vesti sielas pas wmaculatą visur, kur plyti žemė, ir visomis 
įmanomomis garbingomis priemonėmis, kurios yra po ranka“ (Iš laiš- 
ko, parašyto 1928 m. gruodžio 21 dieną.) 


Kur glūdi M. I. ypatingumas? 


„Nekaltosios Riterija yra ne tik gynybinė, bet ypač puolančioji jėga. 
Mums neužtenka tik ginti religijos. Visomis savo galiomis ir pasitikėda- 
mi savo Karaliene mes veržiamės net į priešų stovyklą, kad ten sumedžio- 
tume sielas ir laimėtume jas Inemacnlatai... Kiekviena širdis, kuri plaka 
pasaulyje ir kiekviena, kuri plaks iki pasaulio pabaigos, turi būti sugauta 
Immaculatai: štai mūsų tikslas! Ir mes norime jį pasiekti kiek įmanoma 
greičiau“ (Iš laiško, parašyto 1929 m. balandžio 23 dieną.) 

„Riteriui neleidžia nurimti jau pati mintis, kad tokia daugybė sie- 
lų net nėra girdėjusios Marijos vardo. Jis nori laimėti Jai visą pasaulį, 
atnešti Ją kiekvienai po saule plakančiai širdžiai ir kiekvienai širdžiai, 
kuri dar plaks, kad Ji apdovanotų tas širdis gausiomis malonėmis ir 
sušildytų jas savo motiniškos Širdies šiluma ir kad uždegrų bei įpūstų 
jose meilės Dievui, Švenčiausiajai Jėzaus Širdžiai liepsnas“ (Iš pirmojo 
visuotinio laiško vokiečių kalba, parašyto 1938 m. birželio 10 dieną.) 
Jeigu taip, tai ar M. I. yra tikra riterija, armija, apginkluota mūšiui? 


„Ar mums, matantiems tokius galingus darbus, nuveikiamus Die- 
vo Bažnyčios priešų, galima sėdėti sudėjus rankas? Ar leistina vien tik 

skųstis ir lieti ašaras? Ne! Apmąstykime, kad Paskutiniame teisme ne tik 
turėsime duoti apyskaitą už tai, ką padarėme, bet Dievas taip pat suskai- 
čiuos visus tuos gerus darbus, kuriuos galėjome padaryti, bet iš apsileidi- 
mo nepadarėme: („Nekaltosios Riteris“, 1923 metai.) 

„Taigi mes turime kentėti, dirbti ir mirti kaip riteriai, bet ne pa- 
prasta mirtimi. Kodėl gi ne nuo kulkos į smegenis, kad parvirtintume 
savo meilę Iymaculatai? Kodėl gi neišlieti paskutinio kraujo lašo kaip 
tikriems riteriams, kad paspartintume viso pasaulio užkariavimą Jai 2!“ 
(„Nekaltosios Riteris“, 1939 metai.) 

Kas yra didžiausi priešai šiame mūšyje? 

Visame pasaulyje vyksta kova prieš Bažnyčią ir sielų išganymą. 
Priešas pasirodo prisidengęs įvairiomis kaukėmis ir įvairiais vardais. 
Ne paslaptis, jog socializmas išnaudoja darbininkų skurdą, kad suleis- 
tų jiems netikėjimo nuodų. Mes matome, kaip bolševikai trypia religi- 
ją. Mes girdime mokymus, skleidžiamus materialistų, kurie susiaurina 
visą visatą tiktai iki to, kas juntama juslėmis; tokiu būdu jie įtikina vie- 
ni kitus, kad nėra nei Dievo, nei nemirtingos sielos. Teosofija skleidžia 
religinį abejingumą, o Jehovos liudytojai ir kiti protestantai dolerių 
pluoštais bando pritraukti vis daugiau išpažinėjų. Visos šios stovyklos 
susivienija, kad suformuotų fronto liniją, nukreiptą prieš Bažnyčią“ 
(„Nekaltosios Riteris“, 1923 metai.) 

„Bet svarbiausiąją priešo kariuomenę galima rasti už šių fronto 
linijų: svarbiausias, galingiausias ir mirtinas Bažnyčios priešas yra lais- 
voji masonerija“ (Rankraštis „Bažnyčios priešai šiandien“.) 


Kaip M. I. žiūri į ekumenizmą? 


„Tu viena nugalėjai visas erezijas visame pasaulyje!“ Kaip mes tu- 
rime tai suprasti? Ji naikina erezijas, bet ne eretikus, nes Ji juos myli ir 
trokšta jų atsivertimo. Būtent dėl to, kad juos myli, Ji išlaisvina juos 
nuo erezijos ir sugriauna jų neteisingas nuomones bei įsitikinimus. 

Ji NUGALI erezijas, tai yra Ji ne tik jas sumažina ar susilpnina, bet 
sugriauna visiškai ir galutinai, taip, kad jų nebelieka nė pėdsako. 

Visas? Visas be išimties! Kur? Visoje žemėje. Ne tik šioje ar kitoje 
šalyje, bet visose pasaulio šalyse. Ji viena! Nieko daugiau nereikia, Ji 
gali tai padaryti viena“ („Nekaltosios Riteris“, 1923 metai.) 


Kam reikalingos trumposios maldos? 


„Mes esame vienos iš tų sielų, kurioms skirta laikyti savo rankas, 
iškeltas maldai; nuo šių sielų ypač priklauso ateitis. Šalia savo kasdie- 
nių maldų, kalbamų bendrai, turime kalbėti daug papildomų trumpų- 
jų maldų. Trumpiausia malda ir pats nereikšmingiausias darbelis gali 
daug ką pakeisti. Dievas nori, kad mes valdytume pasaulį per maldą“ 
(Konferencija, 1940 m. kovo 10 diena.) 


Ar vyksta M. I. susirinkimai ar susitikimai? 


„Antrojo laipsnio M. I. grupė gali būti suformuota bet kurioje 
vietoje ir jos svarba priklausys ne tiek nuo narių skaičiaus, kiek nuo jų 
uolumo. Tos grupės, kurių nariai priklauso skirtingiems socialiniams 
sluoksniams, kartu ieško būdų, kaip pasiekti savo didį tikslą; jie ištiria 
rezultatus ir, įgavę daugiau patirties, pagerina savo darbo metodus“ (Iš 
laiško, parašyto 1940 m. gruodžio 13 dieną.) 


Ar tokia organizacija yra būtina apaštalavimui? 


„Išorinė veikla yra gerai, bet nereikia nė sakyti, kad ji yra antraeilė 
ar net mažiau nei antraeilė palyginti su vidiniu gyvenimu, susikaupimo 
ir maldos gyvenimu, asmeninės meilės Dievui gyvenimu. Kuo labiau 
mes patys degsime dieviška meile, tuo labiau pajėgsime uždegti ir kitų 
širdis“ (Iš laiško, parašyto 1940 m. rugsėjo 10 dieną.) 

Ar Dievo Motina neprašo mūsų taip pat daryti atgailą? 

„Antgamtiniuose dalykuose priemonės, esančios mūsų žinioje, yra 
malda ir kentėjimas. Jei mes daug nudirbome neaukodami savęs, tada 
visos tos pastangos neturi vertės: (Konferencija, 1938 m. kovo 5 diena.) 


„Mes turime priimti iš Nekaltosios rankų visa, ką Ji mano esant 
tinkama mums pasiųsti, tokiu metu ir tokiu būdu, kokio Ji nori, ne- 

svarbu, ar tai būtų malonu ar nemalonu. Kryžiai yra būtini, nes /z224- 
culata taip pat patyrė kryžių čia, žemėje, ir pats Jėzus nepasirinko jokio 
kito kelio“ (Iš laiško, parašyto 1934 m. gruodžio 28 dieną.) 


Kaip galima apibendrinti šį idealą? 


„Ar jis nėra gražus, šis gyvenimo idealas? Mūšis, kad užkariautu- 
me visą pasaulį, visų ir kiekvieno žmogaus širdis, pradedant nuo savęs 
paties... Mūsų jėga slypi mūsų pačių kvailumo, silpnumo ir vargingu- 
mo supratime ir visiškame atsidavime Nekaltosios gerumui ir galybei: 
(Iš laiško, parašyto 1930 m. gruodžio 11 dieną.) 

„Po Nekaltosios vėliava mes žygiuosime į didį mūšį ir iškelsime 
savo vėliavas ant šio pasaulio kunigaikščių tvirtovių. Tada Immaculata 
bus viso pasaulio ir kiekvieno atskiro asmens Karalienė.“ (Iš laiško, pa- 
rašyto 1931 m. gegužės 30 dieną.) 


Maksimilijonas Kolbė - studentas Romoje, 191 7-aisiais, 
Militia Immaculatae įsteigimo, metais 


ATLAIDAI, SUTEIKIAMI M. I. 


Pagal popiežiaus Pijaus XI brevę, išleistą 1926 m. gruodžio 18 d., 
Militia Immaculatae nariai gali gauti visuotinius atlaidus šiomis die- 
nomis: 


+ savo priėmimo į M. L. dieną, 

+ per M. L. įkūrimo metines (spalio 16 d.), 

+ per Nekaltojo Prasidėjimo šventę (gruodžio 8 d.), 

+ per Apreiškimo Švč. Mergelei Marijai šventę (kovo 25 d.), 

+ per Lurdo Dievo Motinos šventę (vasario 11 d.), 

+ per pirmojo Dievo Motinos apsireiškimo Fatimoje metines 
(gegužės 13 d.), 

+ per Šv. Pranciškaus Asyžiečio šventę (spalio 4 d.), 

+ per Stebuklingojo medalikėlio Dievo Motinos šventę (lapkri- 
čio 27 d.). 


Be įprastinių sąlygų gauti visuotiniams atlaidams (sakramentinės 
išpažinties per aštuonias dienas, šv. Komunijos priėmimo, maldos po- 
piežiaus intencijomis, neturėjimo prisirišimo prie jokios nuodėmės), 
M. L narys turi atnaujinti savo pažadą ištikimai laikytis M. I. Įstatų. 

PRIĖMIMO Į MILITIA IMMACULATAE 
CEREMONIJA 


1. Himnas „Veni Creator Spiritus“ arba „Ateik, Šventoji Dvasia“. 


2. „Ave Maris Scella“ („Sveika, Jūros Žvaigžde“ arba kitas himnas 
Švč. M. Marijai). 


3. Kunigo kreipimasis. 


4. Krikšto pažadų atnaujinimas (neprivalomas): 


Kunigas: Krikšto dieną mes atsižadėjome šėtono, jo darbų ir pasau- 
lio. Mes pasižadėjome ištikimai tarnauti Dievui šventojoje Katalikų 
Bažnyčioje. Atnaujinkime šiuos šventuosius Krikšto pažadus. Taigi aš 
klausiu jūsų: 

Ar atsižadate piktosios dvasios? — R.: Atsižadame! 

Kunigas: Ar atsižadate visų jos darbų? - R.: Atsižadame! 

Kunigas: Ar atsižadate visų jos vilionių? - R.: Atsižadame! 
Kunigas: At tikite visagalį Dievą, dangaus ir žemės Sutvėrėją? — R.: 
Tikime! 

Kunigas: Ar tikite Jėzų Kristų, Jo vienatinį Sūnų, mūsų Viešpatį, gi- 
musį ir kentėjusį? — R.: Tikime! 

Kunigas: Ar tikite Šventąją Dvasią, šventąją visuotinę Bažnyčią, šven- 
tųjų bendravimą, nuodėmių atleidimą, kūno iš numirusių prisikėlimą 
ir amžinąjį gyvenimą? — R.: Tikime! 

Kunigas: Dabar visi melskime Dievą taip, kaip Viešpats Jėzus Kristus 
mus išmokė: 

Tėve mūsų... 


5. Nekaltosios Mergelės Marijos medalikėlio palaiminimas ir už- 
dėjimas (iš Rituale Romanum). 


Asmenys, priimantys medalikėlį, atsiklaupia. Kunigas kalba: 


K.Adjutorium nostrum in nomine 
Domini. 

R. Oni fecit caelum et terram. 

V. Dominus vobiscum. 

R. Et cum spiritu tuo. 

K Oremus. Omnipotens et misericors 
Deus, gui per multiplices immacu- 
latae Mariae Virginis apparitiones 
in terris mivabilia jugiter pro ani- 
marum salute operari dignatus es: 
super boc numismatis SIT, EUAIN 
benetdictionėm benignus infunde; 
ut pie boc vecolentes ac devote gestan- 
tes et illius patrocinium sentiant et 
žuam misericordiam CONSeguantur. 
Per Christum Dorninum nostrum. 


R. R. Amen. 


V. Mūsų pagalba Viešpaties varde. 


R. Kuris padarė dangų ir žemę. 
V. Viešpats su jumis. 

R. Ir su tavo dvasia. 

V. Melskimės. 

Visagali gailestingasis Dieve, Tu 
per daugelį Nekaltosios Mergelės 
Marijos apsireiškimų žemėje nuo- 
latos teikeisi padaryti stebuklų 
sielų išganymui. Meilingai suteik 
savo patlaiminimą šiam medali- 
kėliui, kad tie, kurie jį pamaldžiai 
gerbs ir ištikimai nešios, jaustų jo 
globą ir laimėtų Tavo gailestingu- 
mą. Per Kristų, mūsų Viešpatį. 

R. Amen. 


Kunigas apšlaksto medalikėlius švęstu vandeniu ir uždeda kiekvienam 
priėmimo į M. I. prašančiam asmeniui, kalbėdamas šią maldą: 


Accipe sanctum Numisma, gesta 
fideliter, et digna veneratione pro- 
seguere: ut piisima et immacula- 
ta caelorum Domina te protegat 
atgue defendat; et pietatis suae 
prodigia renovans, guae a Deo 
suppliciter postulaveris, tibi mi- 
sericorditer įmpetret, ut vivens ac 
moriens in materno ejus amplexu 
fėliciter reguiescas. 


R. Amen. 


Priimk Šventąjį medalikėlį, išti- 
kimai jį nešiok ir tinkamai gerbk, 
kad meilingoji ir nekaltoji dangaus 
Valdovė tave saugotų ir gintų. Tegu 
Ji atnaujina savo maloningus stebu- 
klus ir gailestingai išprašo tau visa, 
ko nuolankiai melsi Dievą, kad ir 
gyvendamas (-a), ir mirdamas ( -a) 
laimingai ilsėtumeisi Jos motiniš- 
koje globoje. 

R. Amen. 

Poto kalba: 


V. Kyrie, eleison. 

R. Cbriste, eleison. Kyrie, elei- 
son. 

V. Patev noster (tęsia maldą tyliai 
iki žodžių...) ... 24 26 m0s inducas 
in tentationėm. 

R. Sed libera nos a malo. 

V Regina sine labe originali con- 
cepta. 

R. Ora pro nobis. 

K. Domine exaudi orationem 
meam. 


R. Et clamor meus ad te veniat. 


V. Dominus vobiscum. 

R. Et cum spiritu tuo. 

V. Oremus. 

Domine Jesu Cbriste, gui beatissi- 
mam Virginem Mariam matrem 
tuam ab origine immaculatam 
innumeris miraculis clarescere w0- 
Inisti: concede; ut ejusdem patroci- 
nium semper implorantes, gaudia 
conseguamur aeterna: Oni vivis er 
regnas in saecula saeculorum. 


R. Amen. 


V. Viešpatie, pasigailėk. 

R. Kristau, pasigailėk. Viešpa- 
tie, pasigailėk. 

V. Tėve mūsų (tyliai iki) 

.. ir neleisk mūsų gundyti. 


R. Bet gelbėk mus nuo pikto. 
V. Karaliene, be gimtosios nuo- 
dėmės pradėtoji. 

R. Melski už mus. 

V. Viešpatie, išklausyk mano mal- 
dą. 

R. Ir mano šauksmas Tave tepa- 
siekia. 

V. Viešpats su jumis. 

R. Ir su tavo dvasia. 

V. Melskimės. 

Viešpacie Jėzau Kristau, Tu norėjai, 
kad palaimintoji Mergelė Marija, 
Nekaltai Pradėtoji Tavo Motina, 
išgarsėtų nesuskaitomais  stebu- 
klais. Suteik, kad mes, kurie nuolat 
šaukiamės Jos užtarimo, pasiektu- 
me amžinąjį džiaugsmą. Tu gyveni 
ir viešpatauji per amžių amžius. 

R. Amen. 


6. M. I. Pasiaukojimo Nekaltajai Marijai Aktas: 


O Nekaltoji, dangaus ir žemės Karaliene, nusidėjėlių prie- 
globsti ir mūsų Motina, kuri taip stipriai mus myli ir kuriai Dievas 
patikėjo visą gailestingumo karalystę! 

Aš, N. N., nevertas nusidėjėlis, puolu po Tavo kojomis ir mal- 
dauju Tave iš visos širdies: teikis visiškai ir neribotai paimti mane 
valdyti savo nuosavybėn. Daryk, ką Tu nori sa manimi, su mano 
sielos bei kūno galiomis, su visu mano gyvenimu, su mano mirtimi 
ir mano amžinybe. 

Naudokis manimi taip, kaip Tau patinka, kad išpildytum tai, 
kas apie Tave pasakyta: „Ji sutrins gyvatei galvą“ ir „Tu viena nuga- 
lėjai visas erezijas visame pasaulyje“. 

Padaryk mane įrankiu savo nekaltose ir gailestingose rankose, 
kad Tau tarnaučiau, kad kuo labiau padidinčiau Tavo garbę tokioje 
daugybėje drungnų sielų, kurios atkrito nuo tikėjimo ir kad tokiu 
būdu plistų Švenčiausiosios Jėzaus Širdies Karalystė. Juk į kokią 
vietą Tu bejeitum, Tu prašai atsivertimo ir pašventinimo malonės, 
nes visos malonės mums ateina iš Švenčiausiosios Jėzaus Širdies tik 
per Tavo rankas. 

Suteik man garbę Tave šlovinti, o Švenčiausioji Mergele. 

Duok man stiprybės kovojant su Tavo priešais. 


7. Trumpa malda: 


O Marija, be gimtosios nuodėmės pradėtoji, melski už mus, 
kurie šaukiamės Tavo pagalbos ir už visus tuos, kurie nesišaukia 
Tavo pagalbos, ypač už laisvuosius masonus ir už visus, kurie yra 
Tau pavesti. 


8. Kunigo palaiminimas. 
9. M. I. giesmė ar kita giesmė Švč. M. Marijai. 


10. Priėmimo į M. L. liudijimo pasirašymas. 

Nekaltai Pradėtoji yra mūsų idealas! 
Prisiartinti prie Jos, tapti tokiems kaip Ji, 

leisti Jai valdyti mūsų širdis ir sielas amžinai, 
kad Ji galėtų gyventi ir dirbti per žmones, 

kad Ji galėtų mylėti Dievą mūsų širdimis. 
Priklausyti Jai neribotai - tai mūsų idealas! 
Spinduliuoti aplink save, 

laimėti sielas Jai, 

kad mūsų artimieji atvertų savo širdis Jai, 

kad Ji galėtų viešpatauti visose širdyse, 
plakančiose visur pasaulyje, 

nesvarbu, kokios rasės, tautos av kalbos, 

žr kad Ji galėtų būti visose širdyse, 

kurios tik kada nors egzistuos, iki pasaulio pabaigos — 
tai mūsų idealas! 

Ir kad Jos gyvenimas plėstąsi ir augtų 
kiekvienoje sieloje, kuri yra dabar ar dar tik bus. 
Tai mūsų brangiausias idealas! 


ŠV. MAKSIMILIJONAS KOLBĖ 


Tas Maksimilijonas Kolbė OFM gimė 1894 m. sausio 7 d. 
Zdunska-Vola mieste netoli Lodzės Lenkijoje. Jo paprasti pamaldūs 
tėvai pakrikštijo jį Raimondo vardu. Kai jis buvo dešimties metų, jam 
pasirodė Dievo Motina. Ji parodė dvi karūnas ir paklausė: „Kurią karū- 
ną tu renkiesi? Baltoji reiškia skaistybės kankinystę, raudonoji - krau- 
jo“ Raimondas atsakė: „Aš renkuosi abi“ 

1907 m. jis įstojo į pranciškonų Žemesniąją seminariją Lvove 
[vokiškai vadintame Lembergu], o 1911 m. davė laikinuosius įžadus. 
1912 m. buvo pasiųstas į Romą studijoms. Ten per Visų Šventųjų šventę 

1914 m. davė amžinuosius įžadus ir 1918 m. buvo įšventintas kunigu. 
1919 m., gavęs filosofijos ir teologijos mokslų daktaro laipsnį, bet sun- 
kiai sirgdamas tuberkulioze, tėvas Maksimilijonas grįžo į Lenkiją. Gy- 
dytojai pranašavo, kad jam liko gyventi labai nedaug. Tėvui Maksimi- 
lijonui ilgai gydantis sanatorijoje, jo paskaitų ir pokalbių dėka atsivertė 
keli laisvamaniai. Truputį pagerėjus sveikatai, jis entuziastingai atsidavė 
Militia Immaculatae, kurią įkūrė dar būdamas studentu Romoje, plėti- 
mui. 

1922 m. tėvas Maksimilijonas išleido pirmąjį savo leidinį, pava- 
dintą Nekaltosios Riteriu. Išlaidos buvo padengtos iš išmaldų surinkto- 
mis lėšomis. Nuo 1922 m. iki 1927 m. jis buvo apsistojęs vienuolyne 
Gardine. Tuo metu turėjo tik mažą spausdinimo mašiną. Atsiradus 
daugybei pašaukimų ir išsiplėtus apaštalavimui per spaudą, jis paliko 
Gardiną ir 1927 m. įkūrė Nepokalianovą, „Nekaltosios miestą“, kuria- 
me iki 1930 m. ėjo vyresniojo pareigas. 

Nuo 1930 m. iki 1936 m. tėvas Maksimilijonas tarnavo misi- 
onieriumi Nagasakyje, Japonijoje, ir dėstė filosofiją aukštesniojoje 
seminarijoje. Ten taip pat įkūrė antrąjį „Nekaltosios miestą“ (Mu- 
genzai no Sono), kuris vėliau tapo vienu didžiausių misijų centru Ja- 
ponijoje. 

Nuo 1936 m. iki mirties jis vėl buvo gvardijonas (pranciškonų 
vienuolyno vyresnysis) Nepokalianove, Lenkijoje, kuris, jam vado- 
vaujant, tapo viena didžiausių dvasinio gyvenimo bei apaštalavimo 
tvirtovių. 1922 m. tėvo Maksimilijono apaštalavimas naudojant 
spaudą prasidėjo padedant dviems broliams vienuoliams, spausdi- 
nusiems bei platinusiems 5 000 mažo informacinio biuletenio eg- 
zempliorių. 1939 m., Antrojo pasaulinio karo išvakarėse, vienuolių 
bendruomenę sudarė 762 broliai, kurie darbavosi milžiniškoje lei- 
dykloje, įvairiomis kalbomis leidusioje dienraštį, mėnesinį žurnalą, 
kalendorių, knygas ir t. t. 

„Nekaltosios miestas“ žiauriai nukentėjo nuo karo. Daug brolių 
žuvo, kai kurie iš jų - koncentracijos stovyklose. 1941 m. vasario 17 d. 

tėvas Maksimilijonas buvo areštuotas. Per SS karių vykdomą apklau- 
są jis buvo brutaliai sumuštas. Atgavęs sąmonę, kunigas guodė kančių 
draugus, sakydamas: „Mano draugai, jūs turite džiūgauti kartu su ma- 
nimi; tai yra už sielas, už Imzn2aculatą!“ 

Gegužės 29 d. tėvas Maksimilijonas buvo išvežtas į Osvencimo 
koncentracijos stovyklą. Čia jis paprašė komendantą leisti numirti 
vietoje myriop pasmerkto šeimos tėvo. Vienuolika dienų jis išgyve- 
no bado bunkeryje, padėdamas kitiems pasmerktiems vyrams pasi- 
ruošti amžinybei. Rugpjūčio 14 d., Švč. Mergelės Marijos Ėmimo 
į dangų šventės vigilijoje, buvo nužudytas suleidus mirtiną nuodų 
dozę. 1971 m. tėvas Maksimilijonas buvo beatifikuotas, o 1984 m. 
paskelbtas šventuoju. 


ŠV. MAKSIMILIJONO KOLBĖS MALDA, SKIRTA 
ŠVČ. M. MARIJAI PAGARBINTI 


Leisk man Tave šlovinti, Švenčiausioji Mergele. 

Leisk man Tave šlovinti visomis savo jėgomis. 

Leisk man gyventi, dirbti ir kentėti dėl Tavęs ir tik dėl Tavęs vienos, 
kad aš visą save atiduočiau Tau ir mirčiau už Tave. 

Leisk man prisidėti prie Tavo didesnio ir stipresnio pagarbinimo. 
Leisk, kad aš teikčiau Tau tokią garbės duoklę, kokios dar niekas nėra 
teikęs. 

Leisk, kad kiti pralenktų mane uolumu Tave garbindami ir kad aš tarsi 
kilnumo varžybose vis giliau, greičiau ir nuostabiau skleisčiau pamal- 
dumą Tau, kaip to troško Tas, kuris iškėlė Tave į tokias neapsakomas 
aukštybes virš visų tvarinių. Amen. 


MALDA ŠV. MAKSIMILIJONO KOLBĖS ŠVENTĖJE 
(RUGPJŪČIO 14 D.) 


O Dieve, kuris pripildei savo tarno šv. Maksimilijono Marijos širdį uo- 
lumo dėl sielų išganymo, meilės artimui ir karšto pamaldumo Nekalta- 
jai, jam tarpininkaujant suteik mums malonę dirbti Tavo garbei ir sielų 
išganymui ir iki pat mirties tapti vis panašesniems į Tavo Sūnų, mūsų 
Viešpatį Jėzų Kristų, kuris su Tavimi gyvena ir viešpatauja Šventosios 
Dvasios vienybėje per amžius. Amen. 

Visas gyvenimas, kiekviena akimirka, mirtis, 
kur, kada, kaip ji mane ištiks, 
visa amžinybė, 
viskas Tavo, 
Nekaltoji! 
Paimk viską į savo rankas 
kaip Tau patinka. 


Šv. Maksimilijonas Kolbė 

